Offentliggørelse af en ansøgning om godkendelse af en væsentlig ændring af varespecifikationen i henhold til artikel 50, stk. 2, litra a), i Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer

(2021/C 514/05)

Denne offentliggørelse giver ret til at gøre indsigelse mod ansøgningen om ændring, jf. artikel 51 i Europa-Parlamentets og Rådets forordning (EU) nr. 1151/2012 (1), senest tre måneder efter datoen for offentliggørelsen af denne meddelelse.

ANSØGNING OM GODKENDELSE AF EN VÆSENTLIG ÆNDRING AF VARESPECIFIKATIONEN FOR EN BESKYTTET OPRINDELSESBETEGNELSE ELLER EN BESKYTTET GEOGRAFISK BETEGNELSE

Ansøgning om godkendelse af en ændring jf. artikel 53, stk. 2, første afsnit, i forordning (EU) nr. 1151/2012

»Carne de Ávila«

EU-nr.: PGI-ES-0093-AM02 — 12. december 2019

BOB ( ) BGB (X)

1. Ansøgende sammenslutning og legitim interesse

Consejo Regulador de la Indicación Geográfica Protegida »Carne de Ávila« (kontrolinstansen for den beskyttede geografiske betegnelse »Carne de Ávila« BGB) Padre Tenaguillo 8 05004 Ávila Spanien

Tlf. +34 920 35 22 28

E-mailadresse: consejoregulador@carnedeavila.org

Kontrolinstansen er officielt anerkendt som forvaltningsorgan for den beskyttede geografiske betegnelse »Carne de Ávila« i overensstemmelse med den første tillægsbestemmelse i loven om tværregionale beskyttede oprindelsesbetegnelser og beskyttede geografiske betegnelser (Lov nr. 6/2015 af 12. maj 2015), og en af instansens konkrete opgaver er at foreslå ændringer til varespecifikationen.

2. Medlemsstat eller tredjeland

Spanien

3. Afsnit i varespecifikationen, som berøres af ændringen

☐ Produktets betegnelse

☒ Beskrivelse af produktet

☒ Geografisk område

☒ Bevis for oprindelse

☒ Produktionsmetode

☐ Tilknytning

☒ Mærkning

☒ Andet [kontrolorgan, krav i nationale bestemmelser]

4. Type ændring(er)

☒ Ændring — der ikke kan betegnes som en mindre ændring, jf. artikel 53, stk. 2, tredje afsnit, i forordning (EU) nr. 1151/2012 — af varespecifikationen for en registreret BOB eller BGB.

☐ Ændring — der ikke kan betegnes som en mindre ændring, jf. artikel 53, stk. 2, tredje afsnit, i forordning (EU) nr. 1151/2012 — af varespecifikationen for en registreret BOB eller BGB, for hvilken der ikke er offentliggjort et enhedsdokument (eller tilsvarende).

5. Ændring(er)

5.1. Beskrivelse af produktet

Afsnit B i varespecifikationen (Beskrivelse af produktet) og afsnit 3.2 i enhedsdokumentet (Beskrivelse af det produkt, som betegnelsen i (1) henviser til) er blevet ændret for at rette henvisningen til SEUROP-nettet.

Afsnittet havde tidligere følgende ordlyd:

En slagtekrop må kun behæftes den beskyttede geografiske betegnelse, hvis kropsbygningen ifølge det europæiske system til klassificering af slagtekroppe ligger mellem O og U+, og hvis fedningsgraden er mellem 2 og 4.

Nuværende ordlyd:

En slagtekrop må kun behæftes den beskyttede geografiske betegnelse, hvis kropsbygningen ifølge det europæiske system til klassificering af slagtekroppe ligger mellem U+ og O, og hvis fedningsgraden er mellem 2 og 4.

En række »S« er desuden tilføjet til tabellen i enhedsdokumentets punkt 3.2 (Beskrivelse af det produkt, som betegnelsen i (1) finder anvendelse på).

Dette var den tidligere tabel:

Fedningsgrad 1 1+ 2- 2 2+ 3- 3 3+ 4- 4 4+ 5- 5 Kropsbygning E U+ X X X X X X X U X X X X X X X U- X X X X X X X R+ X X X X X X X R X X X X X X X R- X X X X X X X O+ X X X X X X X O X X X X X X X O- P+ P P-

Dette er den ændrede tabel:

Fedningsgrad 1 1+ 2- 2 2+ 3- 3 3+ 4- 4 4+ 5- 5 Kropsbygning S E U+ X X X X X X X U X X X X X X X U- X X X X X X X R+ X X X X X X X R X X X X X X X R- X X X X X X X O+ X X X X X X X O X X X X X X X O- P+ P P-

Begrundelse for denne ændring af afsnittet»Beskrivelse af produktet«:

Formålet med denne ændring af afsnittet »beskrivelse af produktet« er at sikre overensstemmelse med den nomenklatur, der anvendes i SEUROP-klassifikationssystemet for oksekød fra voksent kvæg.

5.2. Geografisk område

Afsnit C i varespecifikationen (Geografisk område) og afsnit 4 i enhedsdokumentet (Kort angivelse af det geografiske områdes afgrænsning) er blevet ændret, da produktionsområdet er udvidet til at omfatte følgende områder:

Afsnittet »Den selvstyrende region Andalusien« havde tidligere følgende ordlyd:

Den selvstyrende region Andalusien:

Huelva: Sierra

Jaén: Sierra Morena

Sevilla: Sierra Norte

Efter tilføjelse af distrikterne Pedroches, La Sierra og Campiña Baja, der alle ligger i provinsen Córdoba, har afsnittet nu følgende ordlyd:

Den selvstyrende region Andalusien:

Cordoue: Pedroches, La Sierra og Campiña Baja

Huelva: Sierra

Jaén: Sierra Morena

Sevilla: Sierra Norte

Afsnittet »Den selvstyrende region Castile-La Mancha« havde tidligere følgende ordlyd:

Den selvstyrende region Castile-La Mancha:

Ciudad Real: Montes Norte, Campo de Calatrava, Montes Sur og Pastos

Toledo: Talavera, Torrijos, Sagra-Toledo, La Jara, Montes de Navahermosa og Monte de los Yébenes

Efter tilføjelsen af alle distrikterne i provinsen Guadalajara har afsnittet nu følgende ordlyd:

Den selvstyrende region Castile-La Mancha:

Ciudad Real: Montes Norte, Campo de Calatrava, Montes Sur og Pastos

Guadalajara: alle distrikter

Toledo: Talavera, Torrijos, Sagra-Toledo, La Jara, Montes de Navahermosa og Monte de los Yébenes

Afsnittet »Den selvstyrende region Castile-León« havde tidligere følgende ordlyd:

Den selvstyrende region Castile-León:

Avila: alle distrikter

Burgos: Demanda

León: La Montaña de Riaño

Palencia: Guardo og Cervera

Salamanca: alle distrikter

Segovia: alle distrikter

Soria: Pinares

Valladolid: Centro, Sur og Sureste

Zamora: Sayago

Efter tilføjelsen af distriktet Sahagún i provinsen León og distriktet Duero Bajo i provinsen Zamora har afsnittet nu følgende ordlyd:

Den selvstyrende region Castile-León:

Avila: alle distrikter

Burgos: Demanda

León: La Montaña de Riaño og Sahagún

Palencia: Guardo og Cervera

Salamanca: alle distrikter

Segovia: alle distrikter

Soria: Pinares

Valladolid: Centro, Sur og Sureste

Zamora: Sayago og Duero Bajo

Afsnittet »Den selvstyrende region Extremadura« havde tidligere følgende ordlyd:

Den selvstyrende region Extremadura:

Cáceres: alle distrikter

Badajoz: Alburquerque, Mérida, Don Benito, Puebla Alcocer, Herrera Duque, Badajoz, Almendralejo, Olivenza, Jerez de los Caballeros og Llerena

Efter tilføjelsen af distrikterne Castuera og Azuaga i provinsen Badajoz, så alle provinsens distrikter nu er omfattet, har afsnittet nu følgende ordlyd:

Den selvstyrende region Extremadura:

Cáceres: alle distrikter

Badajoz: alle distrikter

Begrundelse for denne ændring af produktionsområdet:

Produktionsområdet er blevet udvidet til at omfatte alle landbrugsdistrikterne i provinsen Guadalajara, distrikterne Pedroches, La Sierra og Campiña Baja i provinsen Córdoba, distriktet Sahagún i provinsen León, distriktet Duero Bajo i provinsen Zamora og distrikterne Castuera og Azuaga i provinsen Badajoz.

Denne ændring er berettiget, fordi de nye distrikter har de samme karakteristika som dem, der allerede indgik i det produktionsområde, der er fastsat i varespecifikationen. Med henblik herpå har den kompetente myndighed fået forelagt en undersøgelse foretaget af det katolske universitet i Ávila (Undersøgelse til støtte for ændringen af varespecifikationen for den beskyttede geografiske betegnelse »Carne de Ávila«).

Der er mange lighedspunkter mellem det fysiske miljø og klimaet i de landbrugsdistrikter, der tilføjes ved denne ændring, og topografien, jordbundsforholdene og klimaet i de landbrugsdistrikter, der allerede er omfattet af produktionsområdet.

Jordanvendelse og vegetation er ligeledes sammenlignelige. Bedrifterne i de nye distrikter, hvor racen Avileña-Black Iberian opdrættes, opfylder alle kravene i varespecifikationen med hensyn til genetik, foder, belægningsgrad og avlsmetoder.

Eftersom de nye distrikter er beliggende i nærheden af de eksisterende distrikter og ligner disse meget med hensyn til fysisk miljø, klima og vegetation, vil en godkendelse af denne ændring af produktionsområdet for BGB-betegnelsen desuden blot betyde, at den nuværende geografiske grænse udvides til også at omfatte distrikter, der støder op til — eller i nogle tilfælde er omkranset af — områder, der allerede hører til produktionsområdet for den beskyttede geografiske betegnelse »Carne de Ávila«.

Provinsen Guadalajara (alle dens landbrugsdistrikter tilføjes) grænser op til provinserne Segovia, Madrid og Teruel, som allerede er en del af det produktionsområde, der er fastlagt i varespecifikationen. Guadalajara har samme geografi som de nævnte provinser og omfatter de højtliggende, centrale plateauer på den iberiske halvø. Provinsen forbindes af de iberiske bjerge med Segovia, Madrid og Teruel, og dermed har den samme klimaprofil, der er typisk for det centrale højland, og det samme varierede planteliv (steneg, savin, fyr, eg og nogle bøgelunde).

Provinsen Córdoba afgrænses af provinser, der allerede er omfattet af det geografiske område, der er fastsat i varespecifikationen: Sevilla og Badajoz mod vest og Badajoz og Ciudad Real mod nord. Córdoba er inddelt i tre geografiske områder: Sierra Morena mod nord, Guadalquivir-dalen i midten og det subbaetiske system mod syd. Det område, der skal medtages, omfatter distrikterne Pedroches, La Sierra og Campiña Baja, som grænser op til provinserne Sevilla, Badajoz og Ciudad Real, der allerede er en del af det produktionsområde, der er fastsat i varespecifikationen.

Ovennævnte Undersøgelse til støtte for ændringen af varespecifikationen for den beskyttede geografiske betegnelse »Carne de Ávila« påviser, at de nye områder, der tilføjes ved denne ændring, har de samme naturlige karakteristika som det geografiske område, der oprindeligt blev defineret i varespecifikationen, således at området efter ændringen har samme ensartethed som området forud for ændringen uden ændringer i kontinuiteten. De fælles kendetegn skyldes i vid udstrækning den geografiske nærhed mellem de distrikter, der er omfattet af denne ændring, og produktionsområdets hidtidige distrikter.

De provinser, der indgår i den foreslåede ændring, har varierende terræn: højsletter, store dale og højlandsområder. Da landskabet i det nuværende produktionsområde har højdevariationer — højtliggende dale, smalle kløfter, forrevne bjergtoppe, stejle skråninger og store plateauer samt såkaldte dehesa-områder (et traditionelt landbrugssystem, hvor husdyr opdrættes ekstensivt på næringsfattige arealer, der ikke er egnet til dyrkning), hvor terrænet er mere jævnt — er lighederne store.

Såkaldt xerochrept-jordbund er fremherskende i distriktet Duero Bajo med en sandet lerjord og en særlig forekomst af sandsten, ophobninger og affaldsstoffer. I distrikterne i provinsen Guadalajara er de fremherskende jordtyper xerochrept og xerumbrept. Den såkaldte xerumbrept-jordstruktur er lerjord, hvor et lag kalksten dækker grundklippen med mellemliggende kalkforekomster. Den fremherskende jordbund i provinsen Córdoba er xerochrept og palexeralf samt kromoxerert i visse områder.

Da xerochrept og xerumbrept — og i mindre grad haploxeralf og palexeralf — er mest udbredt i varespecifikationens nuværende geografiske område, er der store ligheder både med hensyn til jordbundens karakteristika og den geologiske undergrund.

De nye områder har også de samme vegetationsformer som det eksisterende BGB-produktionsområde: maki med egebuskads, soløjetræ, spansk gyvel, timian og Genista florida, dehesa-områder med eg, savin, steneg og enebærlunde samt højlandsområder domineret af fyrrelunde.

»Tempereret middelhavsklima« og »koldt tempereret middelhavsklima« er de fremherskende klimaprofiler i disse områder. Distrikterne i Guadalajara har det typiske klima for det centrale højland (lange, varme, tørre somre, lange, strenge vintre og korte, milde forårs- og efterårssæsoner), årlig nedbør på 700-900 mm og varieret vegetation (eg, savin, steneg, fyr og enkelte bøgelunde). Córdobas landbrugsdistrikter har et kontinentalt middelhavsklima med milde vintre, meget varme somre og en årlig nedbør på 600-750 mm, der er koncentreret mellem oktober og april.

Betingelserne afspejler det, der allerede er beskrevet i varespecifikationen, og har betydning for opdrætsmetoderne, som omfatter græsningsskifte og ekstensivt opdræt. Vi finder derfor betydelige variationer i betragtning af racens store udbredelse, de områder, hvor den har etableret sig, og hvordan kvæget flyttes rundt i praksis med græsningsskifte. Kvæget græsser på dehesa-områder og i dale og bjerge. I højlandsområderne er somrene kølige, og vintrene er meget kolde med hård frost. Dehesa-områderne har derimod generelt meget varme, tørre somre og milde vintre.

Med hensyn til race kræves det i varespecifikationen, at kvæget enten skal være Avileña-Black Iberian eller første krydsningsbestand mellem Avileña-Black Iberian køer og Charolais- eller Limousintyre (Charolais og Limousin har status som »ikke-anvendt race« i Spanien).

I denne forbindelse svarer det nye geografiske område, der følger af denne ændring, til det oprindelige område, både historisk og med hensyn til landbrugstraditioner: Som det fremgår af Undersøgelse til støtte for ændringen af varespecifikationen for den beskyttede geografiske betegnelse »Carne de Ávila«, findes racen Avileña-Black Iberian traditionelt i disse provinser og er blevet opdrættet der gennem århundreder.

Desuden opføres bestande af racen Avileña-Black Iberian, der tilskrives racen ved fødslen på bedriften, ligeledes i stambogen for racen. I de distrikter, der foreslås medtaget, er avlskøer blevet klassificeret efter deres udseende og opført i stambogen over racen Avileña-Black Iberian. Det samme gælder tyre af racen Avileña-Black Iberian, der bruges til at udvide bestanden.

Avlskøer af racen Avileña-Black Iberian opdrættes ved hjælp af de samme teknikker, hvor de tilgængelige naturressourcer udnyttes gennem ekstensivt opdræt eller græsningsskifte, så naturen udnyttes skånsomt, miljøet beskyttes og dyrevelfærd er i højsædet.

Varespecifikationen omtaler ekstensive systemer med lave belægningsgrader på mellem 0,2 og 0,4 kreaturenheder pr. hektar i de områder, hvor racen traditionelt græsser. Undersøgelser viser, at ekstensivt husdyropdræt anvendes i det område, der medtages i varespecifikationen, hvor bedrifterne udnytter naturressourcerne og har en belægningsgrad på under 0,4 kreaturenhed pr. hektar.

Bedrifterne i de nye distrikter anvender de samme opdrætsmetoder — naturlig parring — som beskrevet i varespecifikationen.

Endelig dækker det geografiske område i den nuværende varespecifikation 12 172 491 hektar. Med den anmodede ændring øges arealet med 20 % og således med yderligere 2 543 196 hektar.

Denne udvidelse af det geografiske område vil blive afspejlet i produktionstallene. På grundlag af bedrifterne i de nye områder, der skal indgå i varespecifikationen, anslås stigningen i produktionen til 19 % eller ca. 900 kreaturer om året på grundlag af de 4 700 slagtekroppe, der blev produceret i 2018.

Denne beregning blev foretaget af forfatterne af Undersøgelse til støtte for ændringen af varespecifikationen for den beskyttede geografiske betegnelse »Carne de Ávila« på baggrund af data fra geografiske og kartografiske databaser, som ministeriet for landbrug, fiskeri og fødevarer har stillet til rådighed for offentligheden.

Baggrunden for den aktuelle udvidelse af det geografiske område er, at det fremover dækker hele det område, hvor racen Avileña-Black Iberian traditionelt opdrættes i Spanien. Racen er selve grundlaget for produktet »Carne de Ávila«. Heraf kommer tilknytningen og sammenhængen mellem det geografiske område og produktets kvalitet, egenskaber og omdømme samt andre aspekter. Det område, der tilføjes, har kendetegn svarende til det geografiske område, som varebetegnelsen er knyttet til, og racen opdrættes der ved hjælp af det samme system.

5.3. Bevis for oprindelse

1. Følgende, som udgør punkt 2 i afsnit D i varespecifikationen (Bevis for, at produktet har oprindelse i området), er blevet ændret: Alt kvæg på husdyrbrug opført i BGB-registrene registreres individuelt som krævet i den gældende lovgivning. Identifikationen af Avileña-Black Iberian kvæg omfatter også opførelse i racens stambog med den identifikationskode, der tildeles dyret ved fødslen — en forkortelse for oprindelsesbedriften efterfulgt af de sidste to cifre i fødselsåret og nummeret i rækkefølgen af fødsler på bedriften det pågældende år — samt BGB-logoet. Dette afsnit er blevet ændret ved at tilføje en henvisning til behovet for at føre en fortegnelse over sammenhængen mellem officielle identifikatorer og stambogsoptegnelser og har nu følgende ordlyd: Alt kvæg på husdyrbrug opført i BGB-registrene registreres individuelt som krævet i den gældende lovgivning. Avileña-Black Iberian kvæg registreres også i racens stambog med den identifikationskode, der tildeles dyret ved fødslen, bestående af en forkortelse for oprindelsesbedriften efterfulgt af de sidste to cifre i fødselsåret og nummeret i rækkefølgen af fødsler på bedriften det pågældende år. Der skal føres en fortegnelse over sammenhængen mellem officielle identifikatorer og stambogsoptegnelser. Begrundelse for denne ændring under overskriften»Bevis for oprindelse«: Denne ændring er foretaget af hensyn til klarheden: Til kontrolformål er det nyttigt at sikre, at registrene sammenholder officielle identifikatorer og stambogsidentifikatorer. Det gør det lettere at foretage kontrol og inspektion.

2. Følgende er tilføjet sidst i punkt 3 i afsnit D i varespecifikationen ( Bevis for, at produktet har oprindelse i området ): Slagtekroppe, der opfylder kravene i varespecifikationen, skal mærkes på en måde, så de altid kan identificeres under slagteprocessen. Når slagtekroppene er kontrolleret for at fastslå klassificering og overholdelse af varespecifikationens krav til kropsbygning, fedningsgrad og farve, skal alle dyr, som den erhvervsdrivende anser for at være berettiget til at anvende den beskyttede geografiske betegnelse, mærkes på slagteriet. Begrundelse for denne ændring under overskriften»Bevis for oprindelse«: Denne ændring er foretaget af hensyn til klarheden. Den nye tekst letter kontrollen og den specifikke verifikation, der foretages på slagteriet, og det gør det lettere at kontrollere overensstemmelsen ud fra de elementer, der skal undersøges, når slagtekroppen mærkes.

5.4. Produktionsmetode

1. Afsnit E i varespecifikationen ( Produktionsmetode ) er blevet ændret med sletningen af punkt 7, som vedrørte partnerskabsaftaler og havde følgende ordlyd: Partnerskabsaftaler Partnerskabsaftaler indgås mellem BGB og salgssteder for at garantere oprindelsen og kvaliteten af det oksekød, der markedsføres under betegnelsen »Carne de Ávila«. Begrundelse for denne ændring under overskriften»Produktionsmetode«: Denne ændring er foretaget af hensyn til klarheden. Det slettede afsnit indeholdt ikke regler vedrørende tekniske detaljer om, hvordan produktet fremstilles, mærkes eller emballeres, så det bør ikke indgå i dette afsnit af varespecifikationen. Indgåelsen af partnerskabsaftaler hænger i højere grad sammen med forpligtelserne til at fremme og forsvare det beskyttede produkt, der hører under kontrolinstansen for den beskyttede geografiske betegnelse »Carne de Ávila« i henhold til artikel 16, stk. 1, i lov om tværregionale beskyttede oprindelsesbetegnelser og beskyttede geografiske betegnelser (lov 6/2015 af 12. maj 2015), end med produktionsmetoden. Det slettede afsnit kunne fortolkes som en obligatorisk regel, der ville udgøre en unødvendig begrænsning. Med sletningen af afsnittet fjernes de oplysninger, der anses for irrelevante for produktion, mærkning og/eller emballering af produktet som defineret i varespecifikationen — som alle forbliver uændrede.

2. Følgende tilføjes i afsnit E, punkt 6, i varespecifikationen (Produktionsmetode): Erhvervsdrivende, der fileterer, emballerer og mærker produktet til slutforbrugerne er omfattet af kontrol for at sikre det beskyttede oksekøds oprindelse og kvalitet og korrekt anvendelse af overensstemmelsesmærkning. Begrundelse for denne ændring under overskriften»Produktionsmetode«: Denne ændring er foretaget af hensyn til klarheden: Det nye afsnit er en regel om mærkning og emballering af produktet, der giver øget klarhed om de erhvervsdrivende, der mærker eller emballerer produktet, og letter kontrollen af disse operationer.

5.5. Kontrolorgan

I afsnit G i varespecifikationen (kontrolinstans) foretages følgende ændringer:

Generaldirektoratet for fødevareindustrien Ministerio de Agricultura, Alimentación y Medio Ambiente Paseo Infanta Isabel, 1 28014 Madrid

Tlf.: +34 91 3475361/8477 Fax +34 91 3475700

E-mail: dgia@magrama.es

Generaldirektoratet for Fødevareindustri, Underdirektoratet for kvalitetsordninger og økologisk landbrug, kontrollerer overholdelsen af denne varespecifikation gennem »systemet til kontrol af overholdelsen af kvalitetsordningen for andre landbrugsfødevarer end vin, der bærer betegnelserne geografisk oprindelse og garanterede traditionelle specialiteter«. Ordningen indgår i den nationale plan for overvågning af fødevarekæden 2011-2015, som henhører under de centrale myndigheders ansvarsområde, og som anvender den sanktionsordning, der er fastsat i afsnit III i lov om vin og vindyrkning (lov nr. 24/2003 af 10. juli 2003).

Oplysningerne om kontrolinstansen er blevet ændret for at afspejle den kompetente myndigheds nuværende struktur, herunder webstedet for det organ, der er ansvarlig for overensstemmelseskontrol, og dets kontaktoplysninger. Afsnittet har nu følgende ordlyd:

»Carne de Ávila« BGB hører under Generaldirektoratet for Fødevareindustri, Underdirektoratet for kvalitetsordninger og økologisk landbrug. Overensstemmelseskontrol af varespecifikationen foretages af:

Agencia de Información y Control Alimentarios (agenturet for fødevarerapportering og -kontrol) Paseo Infanta Mercedes, 31 5a planta 28020 Madrid

Begrundelse for denne ændring under overskriften»Kontrolinstans«:

Årsagen til denne ændring er, at beskrivelsen af den nationale lovgivning i den tidligere udgave af varespecifikationen er forældet og uhensigtsmæssig for så vidt angår det pågældende afsnits formål. Den tidligere tekst er blevet erstattet med oplysninger om den instans, der fører tilsyn med overholdelsen af varespecifikationen i overensstemmelse med artikel 37, stk. 1, litra b), i Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer.

5.6. Mærkning

1. Afsnit H, punkt 3, i varespecifikationen (Mærkning) og afsnit 3.6 i enhedsdokumentet (Særlige regler for mærkning af det produkt, som betegnelsen henviser til) erstattes med en ny ordlyd. Det havde tidligere følgende ordlyd: Når udskæringerne afsendes i portioner, mærkes de med sekundære etiketter, der er udstedt af kontrolinstansen, og som indeholder de samme oplysninger som mærkningen på slagtekroppene. Den nye ordlyd er som følger: Når udskæringerne afsendes i portioner, mærkes de med nummererede sekundære etiketter udstedt af kontrolinstansen, hvilket gør det muligt at kontrollere sporbarheden. Begrundelse for denne ændring under overskriften»Mærkning«: Denne ændring er foretaget for at tilpasse punkt 3 til den specifikke lovgivning på området og den nuværende praksis. Det fremgik tidligere af varespecifikationen og enhedsdokumentet, at der skulle anvendes de samme oplysninger som på [slagtekroppens] mærkning, hvilket er problematisk for nogle af de måder, hvorpå portionerne nu sælges. Den nye ordlyd letter anvendelsen af afsnittet og overholdelsen af den specifikke nationale lovgivning og gør det muligt at spore produktet tilbage til oprindelsespartiet, og sporbarhedskontrollen lettes. Afsnittet skulle derfor ændres til en enklere ordlyd, der gør det lettere at gennemføre bestemmelsen, og som under alle omstændigheder muliggør og letter kontrollen med produkternes sporbarhed.

2. Mærkningsinstruktionen i afsnit H, punkt 4, i varespecifikationen (Mærkning) er tilføjet til afsnit 3.6 i enhedsdokumentet (Særlige regler for mærkning af det produkt, som betegnelsen henviser til). Før dette ændringsforslag var ordlyden følgende: Ud over de obligatoriske oplysninger skal mærkningen af »Carne de Ávila« mindst indeholde følgende: Identifikator for kontrolinstansen, officiel identifikator, slagtedato, slagtekropnummer, kontrolinstansens logo, EU’s BGB-logo og stregkode. Afsnittets ordlyd er efter den foreslåede ændring som følger: Ud over de obligatoriske oplysninger skal mærkningen af »Carne de Ávila« mindst indeholde følgende: referencenummer, kontrolinstans, officiel identifikator, beskrivelse af udskæringen, slagtedato, oprindelse, autorisationsnummer, slagtested, slagtekropsnummer, logo for kontrolinstansen for »Carne de Ávila«, EU’s BGB-logo, stregkode og det navn, som oksekødet markedsføres under (»ternera« [kalvekød], »añojo« [årsdyr] eller »novillo« [ungkvæg]). Begrundelse for denne ændring under overskriften»Mærkning«: Denne ændring er foretaget for at forbedre sammenhængen mellem varespecifikationen og enhedsdokumentet på dette punkt: de indeholder nu den samme liste over punkter, som etiketterne skal indeholde.

5.7. Nationale krav

Følgende liste over lovgivning er blevet slettet i afsnit I i varespecifikationen (nationale krav):

Statut om vinstokke, vine og alkohol (lov nr. 25/1970 af 2. december 1970)

Bekendtgørelse af 20. april 1988 om foreløbig anerkendelse af den særlige betegnelse »Carne de Ávila«

Bekendtgørelse af 4. december 1990 om godkendelse af reglerne for den særlige betegnelse »Carne de Ávila« og kontrolinstansen herfor

Bekendtgørelse af 10. november 1993 om ændring af bekendtgørelse af 4. december 1990 om godkendelse af reglerne for den særlige betegnelse »Carne de Ávila«

Afgørelse truffet af Generaldirektoratet for Fødevareindustri og -markeder den 27. april 2011 om ændring af varespecifikationen for den beskyttede geografiske betegnelse »Carne de Ávila«

Lov om tværregionale beskyttede oprindelsesbetegnelser og beskyttede geografiske betegnelser (lov 6/2015 af 12. maj 2015)

Begrundelse for denne ændring under overskriften»Nationale krav«:

Henvisningerne til lovgivning er blevet slettet, da de fleste af dem er forældede efter ændring og/eller ophævelse af lovteksterne. De kan endvidere slettes, fordi de henviser til generel lovgivning, og fordi Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer ikke kræver, at varespecifikationen skal indeholde dette afsnit om »nationale krav«.

ENHEDSDOKUMENT

»Carne de Ávila«

EU-nr.: PGI-ES-0093-AM02 — 12. december 2019

BOB ( ) BGB (X)

1. Betegnelse(r) [på BOB eller BGB]

»Carne de Ávila«

2. Medlemsstat eller tredjeland

Spanien

3. Beskrivelse af landbrugsproduktet eller fødevaren

3.1. Produkttype

Kategori 1.1. Kød (og slagteaffald), fersk

3.2. Beskrivelse af produktet med betegnelsen i punkt 1

Kvæg egnet til produktion af kød omfattet af den beskyttede geografiske betegnelse skal være enten Avileña-Black Iberian eller første krydsningsbestand mellem Avileña-Black Iberian køer og Charolais- eller Limousintyre (Charolais og Limousin har status som »ikke-anvendt race« i Spanien).

Kvæget kategoriseres efter alder:

Ternera (kalvekød): Slagtes i en alder af højst 12 måneder efter at have tilbragt mindst fem måneder med moderdyret

Añojo (årsdyr): Slagtes i en alder af 12-24 måneder efter at have tilbragt mindst fem måneder med moderdyret

Novillo (ungkvæg): Slagtes i en alder af 24-48 måneder.

En slagtekrop må kun behæftes den beskyttede geografiske betegnelse, hvis kropsbygningen ifølge det europæiske system til klassificering af slagtekroppe ligger mellem U+ og O, og hvis fedningsgraden er mellem 2 og 4.

Fedningsgrad 1 1+ 2- 2 2+ 3- 3 3+ 4- 4 4+ 5- 5 Kropsbygning S E U+ X X X X X X X U X X X X X X X U- X X X X X X X R+ X X X X X X X R X X X X X X X R- X X X X X X X O+ X X X X X X X O X X X X X X X O- P+ P P-

Kødet fra disse dyr er fast, let saftigt og mørt. Det har en klar farve, der spænder fra lyserød til purpurrød, med hvidt til cremefarvet fedt.

»Carne de Ávila« skal modne i mindst fire dage.

3.3. Foder (kun for animalske produkter) og råvarer (kun for forarbejdede produkter)

Kvæget opdrættes ekstensivt og/eller med græsningsskifte og spiser den lokale vegetation (skud på buske og træer samt agern). Græsningsskifte er et gammelt opdrætssystem, hvor opdrættere udnytter de ressourcer, som den nærliggende natur byder på, ved at flytte besætningerne mellem forskellige områder, der på de forskellige årstider supplerer hinanden: bjerggræsgange om sommeren og efteråret og dehesa-områder (et traditionelt landbrugssystem, hvor husdyr opdrættes ekstensivt på næringsfattige arealer, der ikke er egnet til dyrkning), der er bevokset med egetræer (steneg og korkeg) om vinteren og foråret. Kvæget opdrættes ekstensivt med en lav belægningsgrad — mellem 0,2 og 0,4 storkreaturer pr. hektar i gennemsnit — på græsningsarealer, der er traditionelle for racen: arealer, der sandsynligvis ellers ikke ville blive anvendt. I perioder med knaphed fodres kvæget med kosttilskud bestående af korn, proteinkilder og andre råvarer, altid af vegetabilsk oprindelse, samt de nødvendige mineraler og vitaminer.

3.4. Specifikke produktionstrin, som skal finde sted i det afgrænsede geografiske område

Det geografiske område, der er beskrevet i afsnit 4, er det område, hvor slagtedyrene fødes, opdrættes og opfedes på de samme ekstensive bedrifter, hvor deres moderdyr opdrættes.

3.5. Særlige regler for udskæring, rivning eller emballering osv. af det produkt, som betegnelsen henviser til

—

3.6. Særlige regler for mærkning af det produkt, den registrerede betegnelse henviser til

Hver slagtekrop med denne betegnelse mærkes med flere etiketter, således at slagtekrop, udskæringer og portioner kan identificeres og spores. Mærkningssystemet er følgende:

1) etiketter til slagtekroppe med nedenstående oplysninger, dog ikke udskæringer

2) etiketter til udskæringer med de foreskrevne oplysninger samt udskæringstype (skank, inderlår/yderlår osv.)

3) når udskæringerne afsendes i portioner, mærkes de med nummererede sekundære etiketter udstedt af kontrolinstansen, hvilket gør det muligt at kontrollere sporbarhed

4) ud over de obligatoriske oplysninger skal mærkningen af »Carne de Ávila« mindst indeholde følgende: referencenummer, kontrolinstans, officiel identifikator, beskrivelse af udskæringen, slagtedato, oprindelse, autorisationsnummer, slagtested, slagtekropnummer, logo for kontrolinstansen for »Carne de Ávila«, EU’s BGB-logo, stregkode og det navn, som oksekødet markedsføres under (»ternera« [kalvekød], »añojo« [årsdyr] eller »novillo« [ungkvæg]).

4. Kort angivelse af det geografiske områdes afgrænsning

Kvæget Avileña-Black Iberian opdrættes i produktionsområdet i følgende landbrugsdistrikter (opdelt efter provins og selvstyrende region):

Den selvstyrende region Andalusien:

Cordoue: distrikterne Pedroches, La Sierra og Campiña Baja

Huelva: Sierra

Jaén: Sierra Morena

Sevilla: Sierra Norte

Den selvstyrende region Aragonien:

Teruel: Serranía de Albarracín og Maestrazgo.

Den selvstyrende region Castile-La Mancha:

Ciudad Real: Montes Norte, Campo de Calatrava, Montes Sur og Pastos

Guadalajara: alle distrikter

Toledo: Talavera, Torrijos, Sagra-Toledo, La Jara, Montes de Navahermosa og Monte de los Yébenes

Den selvstyrende region Castile-León:

Avila: alle distrikter

Burgos: Demanda

León: La Montaña de Riaño og Sahagún

Palencia: Guardo og Cervera

Salamanca: alle distrikter

Segovia: alle distrikter

Soria: Pinares

Valladolid: Centro, Sur og Sureste

Zamora: Sayago og Duero Bajo

Den selvstyrende region Extremadura:

Cáceres: alle distrikter

Badajoz: alle distrikter

Den selvstyrende region La Rioja: alle distrikter

Den selvstyrende region Madrid:

Lozoya Somosierra, Guadarrama, Area Metropolitana og Sur Occidental

Forarbejdningen foregår i følgende landbrugsdistrikter (grupperet efter provins og selvstyrende region):

Den selvstyrende region Castile-León:

Avila: alle distrikter

Salamanca: alle distrikter

Segovia: alle distrikter

Valladolid: Centro, Sur og Sureste

Den selvstyrende region Castile-La Mancha:

Toledo: Talavera og Sagra-Toledo

Den selvstyrende region Extremadura:

Cáceres: Cáceres, Trujillo, Brozas, Valencia de Alcántara, Plasencia og Hervás

Badajoz: Mérida, Badajoz og Olivenza

Den selvstyrende region Madrid:

Lozoya Somosierra, Guadarrama, Area Metropolitana og Sur Occidental

5. Tilknytning til det geografiske område

5.1. Det geografiske områdes egenart

a) Landskab

Bjergområderne er præget af et råt terræn med kompleks topografi med højtliggende dale, smalle kløfter, stejle skråninger og store plateauer, hvor man undertiden oplever storm og snestorm. Dehesa-områderne er langstrakte sletter og bakket terræn 300-1 200 meter over havets overflade.

b) Klima

Der er betydelige variationer i klimaet i betragtning af racens store udbredelse, de områder, hvor den opdrættes, og flytningen af kvægbestandene ved græsningsskifte. Kvæget græsser på dehesa-områder og i dale og bjerge. I højlandsområderne er somrene kølige, og vintrene er meget kolde med hård frost. Dehesa-områderne har derimod generelt meget varme, tørre somre og milde vintre.

c) Flora

Opdræt af Avileña-Black Iberian er tæt forbundet med dehesa-systemet, hvor kvæget går på græsningsarealer, høstområder, maki og skovområder.

Der er dehesa-områder kun med græsningsarealer, blandede dehesa-områder (dvs. høstområder og græsningsarealer) og maki. Eg, savin, steneg og enebær er fremherskende på dehesa-områder kun med græsningsarealer, hvor der er få træer og ekstensive græsningsarealer. Dehesa-områder bestående af høstområder og græsningsarealer er præget af eg, steneg og græsgange, og kvægets foder består af træernes skud og olden (agern og kviste) og stubmarker.

Græsningsområderne i højlandet er domineret af fyrrelunde, som dele af året er dækket af sne, hvilket nødvendiggør græsningsskifte.

5.2. Produktets specificitet

Oksekød med den beskyttede geografiske betegnelse »Carne de Ávila« har følgende egenskaber:

Kødet fra disse dyr er fast, let saftigt og mørt. Det har en klar farve, der spænder fra lys rød til purpurrød med hvidt til cremefarvet fedt, og det er generelt meget værdsat for sin mørhed og intense smag og kvalitet.

5.3. Sammenhængen mellem det geografiske område og produktets kvalitet eller egenskaber (for BOB) eller produktets særlige egenskaber, omdømme eller andre kendetegn (for BGB)

Avlskøerne tilhører den oprindelige race Avileña-Black Iberian, som har været i området fra gammel tid, og som er blevet perfekt tilpasset til opdræt i det pågældende geografiske område. Racens andel af den samlede husdyrbestand er stigende.

Kvæget blev oprindeligt brugt som trækdyr, og opdræt til kødproduktion blev indledt, da dyrkningen af afgrøder blev mekaniseret. Der blev indført tyre af andre kvægracer, hvor Charolais og Limousin var de mest udbredte.

Opdræt af denne oprindelige kvægrace, som har tilpasset sig så godt til det lokale miljø, er den vigtigste måde, hvorpå de lokale naturressourcer — såsom flora, græsgange, foderafgrøder, buske og agern — kan udnyttes. Moderdyrenes varierede kost og de særlige kendetegn ved Avileña-Black Iberian og de første krydsninger heraf avlet med typiske kødkvægsracer giver unikt oksekød. Det er meget velanset på grund af sin mørhed, kvalitet og intense smag og den klare farve, der spænder fra lys rød til purpurrød. Oksekødets karakteristika skyldes overvejende det geografiske miljø, den ernæring, der er til rådighed for kvæget — fordi racen har tilpasset sig det produktionssystem, der anvendes i det geografiske område — og det ekstensive opdræt.

Henvisning til offentliggørelsen af varespecifikationen

(Artikel 6, stk. 1, andet afsnit, i denne forordning)

Den reviderede udgave af varespecifikationen med de ændringer, der er omfattet af denne ansøgning om godkendelse af en ændring, er tilgængelig online på:

https://www.mapa.gob.es/es/alimentacion/temas/calidad-diferenciada/pliegodecondicionesavila10062020_tcm30-511997.pdf

(1) EUT L 343 af 14.12.2012, s. 1.